อเบอร์ดีนชูกองทุนใหม่จ่ายดีกว่าฝากเงิน
บลจ.อเบอร์ดีน คลอดกองทุน “อเบอร์ดีน อินคัม ครีเอชั่น” ลงทุนตราสารหนี้ใน-นอก ชูผลตอบแทนสูงกว่าเงินฝาก
18 มิ.ย. 2555

บลจ.อเบอร์ดีน คลอดกองทุน “อเบอร์ดีน อินคัม ครีเอชั่น” ลงทุนตราสารหนี้ใน-นอก ชูผลตอบแทนสูงกว่าเงินฝาก
นายพงค์ธาริน ทรัพยานนท์ หัวหน้าฝ่ายตราสารหนี้ บริษัทหลักทรัพย์จัดการกองทุน (บลจ.) อเบอร์ดีน (ประเทศไทย) กล่าวว่า บริษัทเสนอขายกองทุนเปิดอเบอร์ดีน อินคัม ครีเอชั่น (ABINC) เน้นลงทุนในตราสารหนี้คุณภาพดีที่ออกโดยภาครัฐและเอกชนทั้งในและต่างประเทศ เสนอขายครั้งแรกในวันที่ 18-25 มิ.ย.2555
ภาวะตลาดตราสารหนี้ เมื่อวันที่ 8 มิ.ย.2555 จากข้อมูลเศรษฐกิจของสหรัฐที่ยังอ่อนตัว บวกกับความตึงเครียดในภาคธนาคารของสเปนมีมากขึ้น ทำให้นักลงทุนทั่วโลกมีความกังวลต่อภาวะเศรษฐกิจและการลงทุน ส่งผลให้อัตราผลตอบแทนเฉลี่ยของพันธบัตรรัฐบาลสหรัฐปรับลดลงมาสู่ระดับต่ำสุด โดยอัตราผลตอบแทนของพันธบัตรสหรัฐอายุ 10 ปี ลดลงมาอยู่ที่ระดับ 1.46% ในขณะที่ตลาดพันธบัตรไทยได้อานิสงส์จากการความกังวลของนักลงทุน อัตราผลตอบแทนเฉลี่ยตลาดพันธบัตรไทยยังคงลดลงต่อเนื่องและคาดว่าจะคงระดับต่ำต่อไปจนกว่าสถานการณ์ในยุโรปจะคลี่คลาย
กองทุนนี้เหมาะกับผู้ที่มองหาโอกาสรับผลตอบแทนสูงกว่าเงินฝากและคาดหวังผลตอบแทนจากตราสารหนี้ในระยะปานปลาวถึงยาว โดยกองทุนมีความยืดหยุ่นและมีสภาพคล่อง เนื่องจากซื้อและขายได้ทุกันทำการ อีกทั้งผลตอบแทนจากกำไรส่วนต่างก็ไม่ต้องเสียภาษีสำหรับนักลงทุนบุคคลธรรมดา